[{"text_idx": "#000002", "text": "Pahnima\u0308e asfaltbetoonitehase reostunud pinnas puhastatakse uudsel meetodil"}, {"text_idx": "#000003", "text": "Pa\u0308hnima\u0308e asfaltbetoonitehase territoorium. Foto: Kliimaministeerium"}, {"text_idx": "#000004", "text": "Kliimaministeeriumi juhitud keskkonnaprojekti \u201eVirumaa veed puhtaks\u201c raames puhastatakse Pahnima\u0308e endise asfaltbetoonitehase territooriumil 400 kuupmeetrit reostunud pinnast tootmisja\u0308a\u0308kidest, mis ohustavad sealset po\u0303hjavett. Puhastusto\u0308o\u0308dega alustatakse augustis ning need kestavad 14 kuud."}, {"text_idx": "#000005", "text": "Endine Pahnima\u0308e asfaltbetoonitehas asub La\u0308a\u0308ne-Viru maakonnas, Rakvere vallas, Pa\u0308ide ku\u0308las. Ala kuulub OU\u0308-le KMG. Kuna tehase territoorium on ja\u0308tkuvalt kasutuses, tuleb sealne pinnas puhastada seda va\u0308lja kaevamata ning a\u0308ra viimata. Selleks kasutatakse uudset lahendust, puhastades pinnas in-situ meetodil ehk kohapeal. (In-situ mo\u0303iste tuleb ladina keelest, mis ta\u0308hendab \u201ckohapeal\u201d \u2013 toim.)"}, {"text_idx": "#000007", "text": "\u201eKo\u0303ige paremaid tulemusi na\u0308itas kombineeritud katse bioloogilisest ja keemilisest puhastusmeetodist,\u201c u\u0308tles Maves OU\u0308 projektijuht Artto Pello. \u201eSee ta\u0308hendab, et saasteainete sisaldust va\u0308hendatakse maasiseselt, kasutades kombineerituna mikrobioloogilist lagundamist ja keemilist oksu\u0308deerimist,\u201c lisas ta."}, {"text_idx": "#000008", "text": "Kliimaministeeriumi projektijuhi Raimo Jaaksoo so\u0303nul viiakse puhastusto\u0308o\u0308d la\u0308bi puuraukude kaudu kohapeal. \u201eTervendamisto\u0308o\u0308de ka\u0308igus rajatakse tehase territooriumile puuraugud. Puuraukudesse paigaldatud torude kaudu lisatakse pinnasesse keemilist oksu\u0308deerijat vesinikperoksiidi ning soomlaste po\u0303llumajanduse ko\u0303rvalsaadustest valmistatud toodet Remsoil,\u201c selgitas Jaaksoo. \u201eSelles olevad toitained stimuleerivad pinnases olevate mikroobide aktiivsust ja kiirendavad kahjulike ainete lagundamist. Vesinikperoksiidi lisatakse keemiliste reaktsioonide aktiveerimiseks, mis saasteaineid pinnases lagundavad.\u201d"}, {"text_idx": "#000009", "text": "Tehase territooriumil on pinnase ja po\u0303hjavee reostus tekkinud asfaltbetooni tootmise ka\u0308igus no\u0303ukogudeaegse tootmistehnoloogia ja to\u0308o\u0308kultuuri tulemusel. Saasteallikaid on tekkinud sagedastest avariidest, leketest mahutite u\u0308leta\u0308itmisel ja mahutitealuste betoonvannide puudumisest vo\u0303i va\u0308ikesest pidavusest. Tehases toodetakse asfaltbetooni ka ta\u0308napa\u0308eval, kuid vahepeal on uuendatud nii seguso\u0303lmi kui muid rajatisi."}, {"text_idx": "#000010", "text": "No\u0303ukogude ajal hoiustati asfaltbetoonitehas suuri koguseid nafta- ja po\u0303levkivio\u0303li saaduseid. Asfaldi tootmisel kasutati sideaineks naftabituumenit, mahuaineks kukermiiti. Po\u0303levkivio\u0303li kasutati katlamaja ku\u0308tteks ja ka po\u0303levkivibituumeni valmistamiseks. Naftabituumeni ja po\u0303levkivio\u0303li sissevedu toimus autotranspordiga. Erinevalt naftabituumenist, mida kasutati asfaldi tootmisel, la\u0308ks po\u0303levkivibituumen teekatete pindamiseks ja musta katte valmistamiseks kohapeal."}, {"text_idx": "#000011", "text": "\u201cNo\u0303ukogudeaegse hoolimatu suhtumise pa\u0308rast looduskeskkonda on meil ja\u0308tkuvalt vaja korrastada selliseid ja\u0308a\u0308kreostusobjekte, mis reostavad meie pinnast ja po\u0303hjavett,\u201c nentis Kliimaministeeriumi asekantsler Antti Tooming. \u201eTa\u0308nu tehnoloogia arengule suudame seda teha targemalt ja sa\u0308a\u0308stlikumalt, et need alad uuesti kasutusele vo\u0303tta,\u201c lisas ta."}, {"text_idx": "#000012", "text": "Tervendusto\u0308o\u0308de efektiivsust seiratakse igakuiselt, vo\u0303ttes pinnaseproove ning analu\u0308u\u0308sides polu\u0308tsu\u0308kliliste aromaatsete su\u0308sivesinike sisaldusi. 400 kuupmeetri pinnase puhastamise tulemusel saab anda hinnangu terve objekti ohutustamise eeldatava maksumuse ja ajakulu kohta."}, {"text_idx": "#000013", "text": "Hoolid Eesti loodusest ja tahad olla kursis keskkonnauudistega? Saadame sulle kord na\u0308dalas u\u0308levaate Eesti suurima roheportaali parimatest lugudest."}, {"text_idx": "#000014", "text": "La\u0308a\u0308ne-Eesti 2022. aasta masuudireostuse uuring to\u0303i esile kriisijuhtimise vajakaja\u0308a\u0308mised\nVaata, mis muutub: Eesti hoonete energiato\u0303husust hakatakse arvutama uute reeglite ja\u0308rgi\nMaailmamere kaitse kokkulepe seab reeglid mitte kellelegi kuuluvate merealade kasutuselevo\u0303tuks"}, {"text_idx": "#000015", "text": "La\u0308a\u0308ne-Eesti 2022. aasta masuudireostuse uuring to\u0303i esile kriisijuhtimise vajakaja\u0308a\u0308mised"}, {"text_idx": "#000016", "text": "Vaata, mis muutub: Eesti hoonete energiato\u0303husust hakatakse arvutama uute reeglite ja\u0308rgi"}, {"text_idx": "#000017", "text": "Maailmamere kaitse kokkulepe seab reeglid mitte kellelegi kuuluvate merealade kasutuselevo\u0303tuks"}, {"text_idx": "#000022", "text": "Sa\u0308a\u0308sta pappi! Levinud kolimisjamale on u\u0308llatavalt hea lahendus"}, {"text_idx": "#000025", "text": "Video: Eesti suurima munatootja kanalas tapeti tibusid eriti julmal moel"}, {"text_idx": "#000027", "text": "Alajo\u0303elt eemaldati kalade la\u0308bipa\u0308a\u0308su takistanud Tamme pais"}, {"text_idx": "#000028", "text": "Asjatundja selgitab: miks seened tuleks a\u0308ra su\u0308u\u0308a samal pa\u0308eval pa\u0308rast korjamist ja miks va\u0308ikelastele seened ei sobi?"}, {"text_idx": "#000037", "text": "Teeme selgeks: mis juhtub, kui liisitud auto u\u0308letab ettena\u0308htud la\u0308biso\u0303idupiirangu?"}, {"text_idx": "#000038", "text": "Suur vastuolu: to\u0308o\u0308tajad tahavad to\u0308o\u0308kuulutustes rohkem palganumbreid na\u0308ha, to\u0308o\u0308andjad neid kuvada aga mitte"}, {"text_idx": "#000041", "text": "Rimi uuendab kliendiprogrammi: ostlejad saavad nu\u0308u\u0308d ma\u0308rksa rohkem boonusraha teenida"}, {"text_idx": "#000042", "text": "Harjumaal mu\u0308u\u0308davad majad on odavamad kui aasta tagasi"}, {"text_idx": "#000043", "text": "Tallinnas tekitas kodupo\u0303lengu ra\u0308tik vannitoas"}]